चलने की कोई जल्दबाज़ी नही की| वरन् कुछ धीमे और टहलते टहलते ही‌ जाता रहा| क्यों कि अब मै लगभग ३८०० मीटर की ऊँचाई पर हुँ| यहाँ अगर समय बिताता हुँ तो आगे और ऊँचे "ला" के लिए मुझे सहायता होगी| इसलिए बिल्कुल पैरों की प्राकृतिक गति से बढ़ता गया| फोटो खींचने के बहाने से रूकता रहा|‌ साँस सामान्य ही है| लेकिन नजारे का क्या कहूँ! गाड़ी से जाना एक बात है और साईकिल से जाना बिल्कुल ही‌ दूसरी बात है! अब मुझे यह राष्ट्रीय राजमार्ग एक हायवे जैसा लग ही नही रहा है| मै तो उसे गाँवों और कस्बों‌ को जोड़नेवाली सड़क के तौर पर देख रहा हुँ|‌ और जैसे ही रफ्तार कम करते हैं; गहराई बढ़ती है| गाड़ी से न दिखनेवाले दृश्य दिख रहे हैं| चरवाहे भेडों को पहाड़ के अन्दर तक ले जा रहे हैं| जलधाराएँ पहाड़ से बिलखती नीचे आ रही हैं| दूर कहीं‌ बरफ दिख रही है...